Document ID: /roh_data/filtered/fineweb-2-filterrobots_roh.jsonl.gz/70313

Paschiun e plaschair per sia vocaziun unica
Vairamaing füssa’l fingià lönch pensiunà, però la necessità til obliescha da lavurar inavant. Erwin Strimer es nempe l’unic magister d’autoscoula per tuot las categorias pussiblas in Engiadina. El dà amo adüna uras impustüt per veiculs gronds.
Erwin Strimer gioda la vista davent da sia chasa paterna ad Ardez (fotografia: Nicolo Bass).
I’l piertan da sia chasa ad Ardez fan duos bouvs intagliats chi tiran üna chargia laina, gronda parada sün üna bella trua da lain veglia. Erwin Strimer quinta cun plaschair l’istorgia co ch’el es gnü cun ...